"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Taas on One Way saate aeg.
Saate toob teieni One Way Mission,
Soome misjoniorganisatsioon.
Tere tulemast saatesse!
Tapani Suonto jätkab õpetust teemal "Tühi haud".
Enne seda näeme filmi One Way Missioni tööst Ugandas.
19. sajandil oli Aafrika kaardi peal veel üsna hall ala.
Inglise uurijad hakkasid sinna uurimisretki tegema.
Neid huvitasid Niiluse alglätted.
Need leidis 1860. aastail John Hanning Speke
Victoria järve põhjaosas.
Sealt alustab Niilus oma 6000 km pikkust teed Vahemerre.
Niilus oli piibliaegne Egiptuse viljakusjumal.
Nii leiti ka baganda hõimu kuningriik, mis kannab tänapäeval nime Uganda.
Uurijate jälgedes tulid misjonärid.
Räägitakse, et bagandad tapsid esimesed neist.
Nende seas ka piiskop Hanningtoni.
Tema haud asub Namirembe katedraali kalmistul.
Uganda 1. märtri hauakivil on tema viimased sõnad:
"Rääkige kuningale, et surin Uganda eest!"
Nii algab Uganda kristlik ajalugu.
Wilson Sentongo tuli usule 1970. aastail
ja käis Keenias piiblikoolis.
Ta vireles Amini valitsuse ajal usu tõttu vanglas,
kuna Amin püüdis Ugandast islamiriiki teha.
Sentongo lubas vanglas Jumalale, et hoolitseb orbude eest,
kui Jumal ta elu päästab.
Ta hoolitseb koos naise Julietiga lisaks oma lastele veel 80 orvu eest.
One Way pastor Aki Miettinen kohtus Sentongoga esimest korda
juba 1990. aastal.
1991 rajasid nad Muleete külla, Mubende maakonnas,
nelipühi koguduse.
2009. a kevadel saabus Ugandast abipalve.
Sentongo alustatud, juba isemajandavaks arenenud
Agape Keskuse töö Muleetes oli suurtes raskustes.
Erandlikult rasked ilmaolud hävitasid 3 aastat järjest saagi
ning kari tuli ära müüa.
Agape Keskuses tegutseva 500 õpilasega kristliku kooli
õpetajate palgad olid mitu kuud maksmata.
Ka kliinik ja kogudus vajasid hädasti majandusabi.
One Way Missioni juhatus otsustas abipalvele vastata.
Ametlik tugi Uganda Agape Keskusele algas 2009. a novembris
ja nii sai sellest osa One Way Missioni tööst Aafrikas.
Esimene One Way tiim külastas Ugandat 2010. a kevadel.
Muleete Agape Keskuse kirikuhoone oli juba valmis,
ja nii kliinik kui uued klassiruumid ilma viimistluseta kasutuskõlbulikud.
Keskuse 12-hektarilisel maalapil kasvatati banaani, pähklit, maisi,
sibulat, ananassi ja magusat kartulit bataati.
Probleemiks olid elekter ja vesi - neid polnud.
Vili sõltus ilmast, materiaalsed vajadused olid suured,
kuid vaimuelu ja -tegevus olid heal tasemel.
Mõne aastaga on Uganda töö leidnud One Way ringkonnas
oma eestpalvetajad ja toetajad.
Ugandasse suunduvad misjonitiimid on toonud innustavaid sõnumeid.
Just Wilson Sentongo visiit Soome 2011. a suvel
kasvatas One Way sõprade seas töö ja maa tuntust.
Nüüd on Agape Keskuses ka jooksev vesi ja valmis kliinik.
Kliiniku möbleerimine on veel pooleli,
kuid see juba töötab ja teenindab iga päev kümneid patsiente.
Seal on vastu võetud isegi mõned sünnitused.
Agape Keskusele osteti ka uus ja parem auto.
Töötajaid on keskuses 40 ringis.
Majanduslikult suurim väljakutse on töötajate palgad.
Kui toiduainete olukord heade saakidega ei parane,
võib väljakutseks saada ka näljaga võitlemine.
Kogudus on kasvanud, liikmeid on üle 300.
Kirikuhoone hakkab väikseks jääma.
Pühapäevased koosolekud ja piibliseminarid
meelitavad kohale üha uut rahvast, kuigi on ka palju vastuseisu.
Koguduses käib ka kümneid külapastoreid,
kes levitavad evangeeliumi.
Soome tiimireiside ajal on korraldatud mitmeid seminare,
kus pastorid on õpetust saanud.
Agape Keskuse kool jätkab tegevust kristlike väärtuste põhjal.
Enamik rohkem kui 30 õpetajast on ustavalt kohale jäänud,
kuigi palgasaamine on olnud ebakindel.
Õpilased on rõõmsad ja innukad.
Viimati, 2012. a kevadel Ugandas käinud tiim
imetles rahvuslikul konkursil teiseks tulnud
rütmika ja osava tantsutrupi esinemisi.
One Way on lubanud seista meie Uganda sõprade kõrval,
et võimalikult palju Muleete rahvast kuuleks evangeeliumi
ja leiaks Jeesuselt abi.
Tahame keskenduda eriti lastele ja usume,
et kristlikus koolis käivatest orbudest
kasvavad Jumalat armastavad ja oma riiki teenivad täiskasvanud.
One Way Pühapäevapidu kell 12.00, Vuorikatu 19, Helsingi
Kord läks William Booth Inglismaal tänavaile Kristusest rääkima.
Temalgi oli tollal südames koorem vaeste ja hüljatute pärast tänavail.
Ta läks neile Kristusest rääkima ja hakkas tänavakoosolekuid pidama.
Palju rahvast tuli kuulama ja tekkis ärkamine.
Kui jumalakartmatud nägid, mis tema koosolekuil tänavail toimus,
hakkasid nad vastupanu osutama ja tema tööd terroriseerima.
Seegi ei peatanud teda.
Lõpuks rajas tema vastane oma rühmituse,
nimega Hävitusarmee.
Too Hävitusarmee oli alati liikvel, kui Booth oma koosolekuid pidas.
Toimusid sellised rahutused,
et vahel istusid Päästearmee töötajadki vanglas.
Kui võitlus jätkus, Päästearmeed siis veel polnud,
otsustas Booth midagi radikaalset teha.
Teised olid rajanud Hävitusarmee, tema rajas Päästearmee.
Nii marssis ta oma armeega tänavail keset tagakiusu,
ja kuulutas evangeeliumit armastuse jõus,
Päästearmee lipud lehvimas.
Nad ei kaotanud.
Seal tärkas üks tolle aja suurimaid ärkamisi,
mis levis üle kogu maailma.
Päästearmee elab tänagi ja neil läheb hästi.
Paljudes maades on see endiselt võimas ärkamise kanal.
Päästearmee kogudused on suured.
On olemas ülestõusmisvägi.
Haud on endiselt tühi.
Ja selle võimsa väe võimalused on piiramatud.
Püha Vaim võib teha mida tahes seal, kus usutakse ülestõusnud Jeesust.
Eriti liigub Püha Vaim vägevalt seal, kus meie, inimesed, oleme nõrgad.
Seal, kus meie oleme nõdrad ja väiksed ning seda tunnistame,
saab Jumal alati au endale.
Seal Jumal ilmub.
Sinna, kus ei hoobelda oma tugevuse ja jõuga,
ega peeta oma vaimumuskleid teistest paremaks,
kus tunnistatakse oma nõtrust tuleb tõeline Püha Vaimu vägi.
Seal hakkavad voolama ja mõju avaldama ärkamised.
Meie keskel töötav Jumala vägi on armastuse vägi.
Seepärast ei suuda seda peatada ükski muu jõud ega hävitusarmee.
Kord jäi ühe uskliku mehe naine haigeks.
Ta palus kõikjal usklikel oma naise eest palvetada.
Ta oli oma pere olukorra pärast lausa arust ära.
Tema naise eest palvetati palju, kuid miski ei aidanud ja naine suri.
Pärast naise surma oli mees veelgi enam endast väljas
ning hakkas naise surmale ja sellele, miks Jumal ei aidanud,
süüdlast otsima.
Ta ütles, et pastorite usk on niivõrd nõrk
ja nende palved nii viletsad, et see ei aidanud tema naist
ja ta pidi surema.
"Kui oleksite vägevamalt palvetanud
või rohkem võidelnud, oleks mu naine elus."
Mehel oli võimatu mõista,
et elus esineb leina ja muret,
isegi kui inimene on usklik.
Paljud usuvad tänagi Jeesusesse, et omada õnnelikku elu.
Teised usuvad Jeesusesse, et lisaks kõigele olla rikkad,
terved ja edukad.
Kui seda ei juhtu, peab kuskil viga olema.
Paljude pilgud on vaid tänasel ajal, mitte tulevikul.
Nad ei mõistagi, millega kristluses tegemist on.
Piibel ütleb Koloslaste kirjas -
"Kui te nüüd koos Kristusega olete üles äratatud,
siis otsige seda, mis on ülal, kus Kristus istub Jumala paremal käel;
mõtelge sellele, mis on ülal, mitte sellele, mis on maa peal,
sest te olete surnud ja teie elu on koos Kristusega Jumalas."
On tähtis mõista,
et maailma suurim rõõmusõnum sündis surnuaias.
Mitte suurtel pidudel ja konverentsidel,
keset suurt edu ja võitu, vaid keset uputavat muret ja kaotust,
kui kõik oli kadunud.
Seal sündis maailma vägevaim rõõmusõnum.
See sündis sellest, et esimesena kõigist surmaunne läinuist
tõusis Kristus Jumala väest üles. Ta võitis lõplikult surma
ja istub täna Taevas Jumala trooni paremal käel.
Ta kandis meie patud ja käis surmatee meie eest
ning tõusis meie eel surnuist üles.
Käime Tema sammudes sama teed,
kuid võime kogeda ka sama ülestõusmisväge
ja saavutame sama eesmärgi - Taevase Kuningriigi.
Surm kogu oma olemuses, haiguses, viletsuses ja võitluses,
on Jumala laste seas tõeline,
kuid meie sõnum on ülestõusmise sõnum.
Ka siis, kui kanname suuri kaotusi
ja meil on suured mured,
ka siis on haud tühi.
Ja ülestõusmisvägi tõstab meid ja viib meid kohale.
Kord otsustati USAs ühes väikses koguduses
pidada telgikoosolekutesari.
Igatseti ärkamist ja palvetati palju.
Telk pandi püsti ja iga õhtu kuulutati evangeeliumi.
Kuigi kõik tehti võimalikult hästi ja kuulutati hästi evangeeliumi,
ei tulnud keegi tol nädalal usule.
Viimasel õhtul tuli altarikutse peale ette noormees,
kes andis oma elu Kristusele.
Vaid üks inimene tuli koosolekuil usule.
Paljud arvasid, et midagi läks viltu.
Tolle noormehe nimi oli Billy Graham.
Ükski jumalariigi töö pole tühine, sest haud on endiselt tühi.
Kuigi see näib nõrga ja jõuetuna,
tegutseb meie seas seesama ülestõusmisvägi,
mis äratas Jeesuse surnuist.
Seepärast võime alati rõõmsalt ja võidukalt evangeeliumi kuulutada,
sest Jumal tegutseb salaja.
Ta ei kanna kaotust. Jumalariik ei kõigu kunagi.
Meie kuningriigid kõiguvad, meie jalad komistavad tihti,
kuid jumalariik ei kõigu.
See on nii võimas, et sellele pole midagi võimatut.
Käivitame parajasti
One Way netitelevisiooni,
alustame tööd USAs
ja paljude meelest on meil taas utopistlikud unistused.
On põhjust küsida, kas tuleme selle kõigega toime.
Teeme neidki samme vaid seepärast,
et Kolgata haud on ikka veel tühi.
Usume endiselt, et meie keskel on ülestõusmisvägi
ja see vägi võib luua siin maailmas mida tahes,
kui järgime Jumala Vaimu juhatust.
Piibel ütleb algkoguduse kohta,
et nad talusid rõõmuga oma vara riisumist.
See on Piiblis huvitav lause.
Kuidas oli võimalik,
et nad oma vara riisumist rõõmuks pidasid?
Seepärast,
et nad nägid äsja tühja hauda.
Tühja haua sõnum oli neid niivõrd haaranud,
et paar asja kodus ei omanud enam mingit väärtust
selle kõrval, mida nad olid äsja näinud.
Jeesuse surnuist üles tõusmine oli niivõrd värske sündmus,
et sellest polnud veel saanud religioosset lugu,
vaid see oli dramaatiline, aktuaalne uudis,
mis levis kõikjale.
Nad elasid, nagu see oleks tõde.
Nad mõistsid, et toimus midagi revolutsioonilist.
Asi polnud uues religioonis, vaid Jumala lunastustöös,
mis muudab kogu inimkonna saatuse.
Seepärast suutsid nad rõõmustada, kuigi neid valesti koheldi.
Ütled ehk täna: Abielu on purunenud,
olen tõsiselt haige, olen sügavas masenduses.
Olen nii üksi, et ei jaksa elada. Kas tulen selle kõigega toime?
Vastan: Tuled küll.
Sest haud on tühi.
Usume ülestõusmisse,
seepärast võime keset kõiki kogemusi elus
end julgelt tunda.
Tema suudab meie eest hoolt kanda ja viia meid taevariiki
läbi kogu inimliku võitluse.
Täna halvavad masendus ja lootusetus Jumala kogudust.
Seda esineb kõikjal maailmas.
Seepärast soovitan, see on veidi omapärane mõte,
kuid soovitan sul koju minnes vannitoa peeglile kirjutada:
Haud on tühi.
Kui sul pole kirjutamiseks huulepulka, osta mingi muu värv,
kuid pane sinna see tekst,
nii et see sulle iga hommik meenutab seda kõige olulisemat teemat.
Haud on tühi.
Seepärast on sul Kristuses kõik lootus ja kõik tulevik.
Võid kulgeda edasi rõõmustades,
kuna Jeesus Kristus on selle võitluse juba võitnud.
Aamen.
Jeesus
püha ja nii võitud Sa
Jeesus
üles tõusnud ja ülendatud
Jeesus
Su nimi kui mesi mu huultele
su Vaim nagu vesi mu hingele
Su Sõna on lambiks mu jalgele
Jeesus, Sind armastan
Sind armastan
Jeesus
püha ja nii võitud Sa
Jeesus
üles tõusnud ja ülendatud
Jeesus
Su nimi kui mesi mu huultele
su Vaim nagu vesi mu hingele
Su Sõna on lambiks mu jalgele
Jeesus, Sind armastan
Sind armastan
Jeesus
püha ja nii võitud Sa
Jeesus
See on tänaseks kõik
Aitäh vaatamast! Kohtumiseni nädala pärast!
"Tuld ma tulin viskama maa peale. " Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri